ประกาศกรมพัฒนาธุรกิจการค้าประกาศกรมพัฒนาธุรกิจการค้าเรื่องหลักเกณฑ์และเงื่อนไขในการรับรองคุณภาพสำนักงานบัญชีพ.ศ. ๒๕๕๘ โดยที่เป็นการสมควรปรับปรุงแก้ไจประกาศกรมพัฒนาธุรกิจการค้าเรื่อง หลักเกณฑ์และเงื่อนไขในการรับรองคุณภาพสำนักงานบัญชี พ.ศ. ๒๕๕๗ให้เหมาะสมยิ่งขึ้นอาศัยอำนาจตามความในมาตรา๘ วรรคท้ายแห่งพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. ๒๕๔๖อธิบดีกรมพัฒนาธุรกิจการค้าจึงออกประกาศไว้ ดังต่อไปนี้ข้อ๑ ประกาศนี้เรียกว่า ประกาศกรมพัฒนาธุรกิจการค้าเรื่อง หลักเกณฑ์และเงื่อนไขในการรับรองคุณภาพสำนักงานบัญชี พ.ศ. ๒๕๕๘ข้อ๒ ให้ยกเลิกประกาศกรมพัฒนาธุรกิจการค้าเรื่อง หลักเกณฑ์และเงื่อนไขในการรับรองคุณภาพสำนักงานบัญชี พ.ศ. ๒๕๕๗ ลงวันที่ ๗มกราคม ๒๕๕๗ข้อ๓ ในประกาศฉบับนี้สำนักงานบัญชี หมายถึง บุคคลธรรมดา หรือคณะบุคคลหรือนิติบุคคลที่จดทะเบียนและมีสถานที่ตั้งอยู่ในประเทศไทยซึ่งให้บริการด้านการทำบัญชีหัวหน้าสำนักงาน หมายถึงผู้รับผิดชอบการดำเนินงานของสำนักงานบัญชีในการให้บริการจัดทำบัญชีแก่ผู้มีหน้าที่จัดทำบัญชีผู้ทำบัญชี หมายถึงผู้ทำบัญชีตามพระราชบัญญัติการบัญชี พ.ศ. ๒๕๔๓ ที่สังกัดในสำนักงานบัญชีผู้ตรวจประเมิน หมายถึงผู้ทำหน้าที่ตรวจประเมินสำนักงานบัญชีที่ยื่นขอรับการรับรองคุณภาพและตรวจติดตามการดำเนินงานของสำนักงานบัญชีคุณภาพข้อกำหนดการรับรองคุณภาพสำนักงานบัญชี หมายถึงข้อกำหนดการรับรองคุณภาพสำนักงานบัญชีที่แนบท้ายประกาศนี้หนังสือรับรอง หมายถึงหนังสือรับรองคุณภาพสำนักงานบัญชีที่กรมพัฒนาธุรกิจการค้าออกให้แก่สำนักงานบัญชีที่ผ่านการตรวจประเมินตามข้อกำหนดการรับรองคุณภาพสำนักงานบัญชีกรม หมายถึง กรมพัฒนาธุรกิจการค้า กระทรวงพาณิชย์อธิบดี หมายถึง อธิบดีกรมพัฒนาธุรกิจการค้าข้อ๔สำนักงานบัญชีที่จะยื่นขอรับหนังสือรับรองต้องมีคุณสมบัติ ดังนี้(๑)ประกอบกิจการด้านการจัดทำบัญชีมาแล้วเป็นเวลาไม่น้อยกว่า ๑ ปี(๒)รับทำบัญชีของผู้มีหน้าที่จัดทำบัญชีตามมาตรา ๘ วรรคหนึ่งแห่งพระราชบัญญัติการบัญชี พ.ศ. ๒๕๔๓ โดยแบ่งตามขนาดดังนี้(ก) ขนาดเล็ก ตั้งแต่๑๕ ๒๙ ราย(ข) ขนาดกลาง ตั้งแต่๓๐ ๔๙ ราย(ค) ขนาดใหญ่ ตั้งแต่๕๐ รายขึ้นไป(๓)มีหัวหน้าสำนักงานที่ปฏิบัติงานเต็มเวลามีคุณวุฒิไม่ต่ำกว่าปริญญาตรีทางการบัญชีหรือเทียบเท่า หรือได้รับประกาศนียบัตรหรือวุฒิอื่นเทียบเท่าปริญญาตรีสาขาวิชาการบัญชีที่สภาวิชาชีพบัญชีรับรองมีประสบการณ์ด้านการจัดทำบัญชีไม่น้อยกว่า ๕ ปีและต้องแจ้งการเป็นผู้ทำบัญชีต่อกรมไว้แล้วตามประกาศกรมพัฒนาธุรกิจการค้า เรื่องกำหนดคุณสมบัติและเงื่อนไขของการเป็นผู้ทำบัญชี พ.ศ. ๒๕๕๗(๔)มีผู้ช่วยทำบัญชีที่ปฏิบัติงานเต็มเวลา มีคุณวุฒิไม่ต่ำกว่าปริญญาตรีทางการบัญชีหรือเทียบเท่าหรือไดรับประกาศนียบัตรหรือวุฒิอื่นเทียบเท่าปริญญาตรีสาขาวิชาการบัญชีที่สภาวิชาชีพบัญชีรับรองอย่างน้อย๑ คน(๕)มีเลขประจำตัวผู้เสียภาษีอากร(๖)ในกรณีที่สำนักงานบัญชีจัดตั้งในรูปคณะบุคคลหรือนิติบุคคล ผู้เป็นเจ้าของผู้เป็นหุ้นส่วนหรือกรรมการ แล้วแต่กรณีซึ่งเป็นผู้รับผิดชอบงานด้านการให้บริการรับทำบัญชีต้องมีคุณสมบัติตามข้อ ๔ (๓)ด้วยข้อ๕สำนักงานบัญชีที่จะยื่นขอรับหนังสือรับรองต้องไม่มีลักษณะต้องห้าม ดังนี้(๑)เคยถูกเพอกถอนหนังสือรับรอง เว้นแต่พ้นระยะเวลาที่ฝ่าฝืนมาแล้วเป็นเวลาไม่น้อยกว่า๑ ปี(๒)ฝ่าฝืนเงื่อนไขตามข้อ ๑๔ และข้อ ๑๘เว้นแต่พ้นระยะเวลาที่ฝ่าฝืนมาแล้วเป็นเวลาไม่น้อยกว่า ๑ ปี(๓)หัวหน้าสำนักงานเป็นบุคคลล้มละลาย(๔)ในกรณีที่สำนักงานบัญชีจัดตั้งในรูปคณะบุคคลหรือนิติบุคคล ผู้เป็นเจ้าของ ผู้เป็นหุ้นส่วนหรือกรรมการแล้วแต่กรณีซึ่งเป็นผู้รับผิดชอบงานด้านการให้บริการรับทำบัญชีต้องไม่มีลักษณะต้องห้ามตามข้อ๕ (๔)ข้อ๖สำนักงานบัญชีที่ยื่นขอรับหนังสือรับรองต้องปฏิบัติและผ่านขั้นตอนการรับรองคุณภาพสำนักงานบัญชี ดังนี้(๑)แจ้งรายละเอียดที่เกี่ยวข้องกับการขอรับรองคุณภาพตามแบบคำขอหนังสือรับรองคุณภาพสำนักงานบัญชี(แบบ ร.สบ. ๑) ที่แนบท้ายประกาศฉบับนี้ พร้อมด้วยหลักฐานตามที่ระบุไว้ในแบบ ร.สบ.๑ในกรณีสำนักงานบัญชีมีสำนักงานหลายแห่งแยกต่างหากจากกันให้แยกคำขอของแต่ละสำนักงานที่ประสงค์จะขอหนังสือรับรอง(๒)เข้ารับและผ่านการตรวจประเมินคุณภาพตามข้อกำหนดการรับรองคุณภาพสำนักงานบัญชีโดยผู้ตรวจประเมินจากหน่วยงานที่กรมกำหนด ดังนี้(ก)สถาบันรับรองมาตรฐานไอเอสโอ (สรอ.) หรือ(ข)หน่วยงานอื่นที่กรมให้ความเห็นชอบทั้งนี้สำนักงานบัญชีที่ยื่นขอรับหนังสือรับรอง ได้รับการรับรองมาตรฐานระบบบริหารงานคุณภาพจากสถาบันรับรองมาตรฐานไอเอสโอ (สรอ.) หรือหน่วยงานอื่นที่กรมให้ความเห็นชอบแล้วจะไดรับการยกเว้นการตรวจประเมินคุณภาพในข้อกำหนดการรับรองมาตรฐานระบบบริหารงานคุณภาพแต่ต้องได้รับการตรวจสอบเกี่ยวกับมาตรฐานทางบัญชี และข้อกำหนดอื่นที่กรมกำหนดเพิ่มเติมโดยไม่ต้องเสียค่าใช้จ่ายเพิ่มเติม(๓)ได้รับความเห็นชอบจากกรมให้เป็นสำนักงานบัญชีคุณภาพข้อ๗สำนักงานบัญชีที่ผ่านขั้นตอนการรับรองคุณภาพสำนักงานบัญชีแล้วจะได้รับหนังสือรับรองและจะได้รับการเผยแพร่ชื่อและที่ตั้งของสำนักงานบัญชีให้สาธารณชนทราบข้อ๘ หนังสือรับรองมีกำหนดอายุ ๓ ปีรับแต่วันที่ออกหนังสือรับรองข้อ๙ ตลอดระยะเวลาอายุหนังสือรับรองสำนักงานบัญชีที่ได้รับหนังสือรับรองต้องปฏิบัติตามเงื่อนไข ดังต่อไปนี้(๑)ปฏิบัติตามข้อกำหนดการรับรองคุณภาพสำนักงานบัญชี ซึ่งรวมถึงในกรณีที่มีการแก้ไขเปลี่ยนแปลงข้อกำหนดในภายหลัง(๒)เข้ารับการตรวจประเมินคุณภาพจากผู้ตรวจประเมินอย่างน้อยปีละ ๑ ครั้งซึ่งอาจเป็นการตรวจประเมินใหม่ทั้งหมดหรือเพียงบางส่วนตามความเหมาะสมโดยสำนักงานบัญชีเป็นผู้รับผิดชอบค่าธรรมเนียมการตรวจประเมินคุณภาพตามอัตราที่หน่วยตรวจประเมินเรียกเก็บกรณีสำนักงานบัญชีที่ได้รับการรับรองมาตรฐานระบบบริหารงานคุณภาพจากสถาบันรับรองมาตรฐานไอเอสโอ (สรอ.) หรือหน่วยงานอื่นที่กรมให้ความเห็นชอบแล้วจะต้องเข้ารับการตรวจประเมินคุณภาพอย่างน้อยปีละ ๑ ครั้งโดยจะได้รับการยกเว้นการตรวจประเมินคุณภาพในข้อกำหนดการรับรองมาตรฐานระบบบริหารงานคุณภาพแต่ต้องได้รับการตรวจสอบเกี่ยวกับมาตรฐานทางการบัญชีและข้อกำหนดอื่นที่กรมกำหนดเพิ่มเติม โดยไม่ต้องเสียค่าใช้จ่ายเพิ่มหากสำนักงานบัญชีมีความประสงค์เข้ารับการตรวจประเมินคุณภาพพร้อมกันในคราวเดียวกับการตรวจประเมินมาตรฐานระบบบริหารงานคุณภาพของสถาบันรับรองมาตรฐานไอเอสโอ (สรอ.) หรือหน่วยงานอื่นที่กรมให้ความเห็นชอบก็สามารถดำเนินการได้โดยสำนักงานบัญชีเป็นผู้รับผิดชอบเฉพาะค่าใช้จ่ายในการตรวจตามมาตรฐานระบบบริหารงานคุณภาพตามอัตราที่สถาบันรับรองมาตรฐานไอเอสโอ (สรอ.) หรือหน่วยงานอื่นที่กรมให้ความเห็นชอบเรียกเก็บ(๓)ให้ความร่วมมือกับผู้ตรวจประเมินทุกครั้งที่รับการตรวจประเมินและยินยอมให้หน่วยงานอื่นที่กรมเห็นชอบเข้าร่วมสังเกตการณ์ตรวจประเมินรวมทั้งส่งมอบเอกสารหลักฐานต่าง ๆที่เกี่ยวข้องกับการรับรองคุณภาพแก่ผู้ตรวจประเมินและกรม เมื่อได้รับการร้องขอ(๔)ไม่นำหนังสือรับรองไปใช้ในทางที่ทำให้เกิดความเสื่อมเสียต่อกรมหรือนำไปใช้อ้างอิงต่อบุคคลหรือหน่วยงานอื่นในลักษณะที่ก่อให้เกิดความสับสนหรือเข้าใจผิด(๕) ในกรณีที่กรมแจ้งเรื่องร้องเรียนของบุคคลที่สามเกี่ยวกับการไม่ปฏิบัติให้เป็นไปตามข้อกำหนดการรับรองคุณภาพสำนักงานบัญชีสำนักงานบัญชีจะต้องดำเนินการพิจารณาข้อร้องเรียนดังกล่าวและแจ้งผลการดำเนินการให้กรมทราบภายในระยะเวลาที่กำหนดข้อ๑๐กรมมีอำนาจกำหนดให้มีการตรวจประเมินคุณภาพเพิ่มเติมหรือตรวจประเมินคุณภาพใหม่ทั้งหมดโดยไม่แจ้งให้สำนักงานบัญชีที่ได้รับหนังสือรับรองทราบล่วงหน้าได้ตลอดระยะเวลาอายุหนังสือรับรองเมื่อมีเหตุดังต่อไปนี้(๑)มีเหตุที่น่าเชื่อว่าคุณภาพของสำงานบัญชีลดลงไม่เป็นไปตามข้อกำหนดการรับรองคุณภาพสำนักงานบัญชี(๒)มีการเปลี่ยนแปลงในสำนักงานที่เป็นสาระสำคัญและมีผลต่อการดำเนินงานของสำนักงานบัญชีที่ได้รับหนังสือรับรอง(๓)มีข้อร้องเรียนที่มีมูลเกี่ยวกับการไม่ปฏิบัติให้เป็นไปตามข้อกำหนดการรับรองคุณภาพสำนักงานบัญชีข้อ๑๑ กรณีหนังสือรับรองสิ้นอายุและสำนักงานบัญชีมีความประสงค์ต่ออายุหนังสือรับรองให้ดำเนินการ ดังนี้(๑)แจ้งรายละเอียดที่เกี่ยวข้องตามแบบคำขอต่ออายุหนังสือรับรองคุณภาพสำนักงานบัญชี(แบบ ร.สบ. ๒) ที่แนบท้ายประกาศฉบับนี้ พร้อมด้วยหลักฐานตามที่ระบุไว้ในแบบ ร.สบ.๒ ภายใน ๙๐ วัน ก่อนวันที่หนังสือรับรองสิ้นอายุ(๒)ผ่านขั้นตอนการรับรองคุณภาพสำนักงานบัญชีตามข้อ ๖ (๒) และ (๓)ข้อ๑๒ในกรณีที่มีการเปลี่ยนแปลงที่เป็นสาระสำคัญในสำนักงานที่ได้รับหนังสือรับรองแล้วเช่น ย้ายที่ตั้งสำนักงาน การโอนกิจการ การเปลี่ยนแปลงผู้บริหารระดับสูงการเปลี่ยนแปลงสถานะของสำนักงานบัญชี เป็นต้น สำนักงานบัญชีที่ได้รับหนังสือรับรองจะต้องแจ้งการย้ายหรือการเปลี่ยนแปลงเช่นว่านั้นต่อกรมภายใน๓๐ วัน นับแต่วันที่มีการเปลี่ยนแปลง แล้วแต่กรณี ตามแบบคำขอทั่วไป (แบบ ร.สบ. ๓)ที่แนบท้ายประกาศฉบับนี้ พร้อมกับแนบเอกสารหลักฐานตามที่กำหนดไว้ในแบบ ร.สบ. ๓และในกรณีดังกล่าว สำนักงานบัญชีจะต้องรับการตรวจประเมินคุณภาพใหม่ทั้งหมดหรือบางส่วนตามความเหมาะสมซึ่งเมื่อผ่านการตรวจประเมินแล้วจะได้รับหนังสือรับรองฉบับใหม่ที่มีอายุเท่ากับหนังสือรับรองฉบับเดิมข้อ๑๓ในกรณีที่ประสงค์จะยกเลิกการรับรองคุณภาพสำนักงานบัญชีหรือเลิกประกอบกิจการด้านการทำบัญชีต้องแจ้งเป็นหนังสือให้กรมทราบล่วงหน้าไม่น้อยกว่า ๔๕ วันนับแต่วันที่สำนักงานบัญชีมีมติยกเลิกการรับรอง หรือเลิกประกอบกิจการโดยใช้แบบคำขอทั่วไป (แบบ ร.สบ. ๓) ที่แนบท้ายประกาศฉบับนี้พร้อมกับแนบเอกสารหลักฐานตามที่กำหนดไว้ในแบบ ร.สบ. ๓ข้อ๑๔ในกรณีที่ถูกเพิกถอนหนังสือรับรองหรือมีการแจ้งขอยกเลิกการรับรองหรือเลิกประกอบกิจการด้านการทำบัญชีจะต้องส่งคืนหนังสือรับรองให้แก่กรมภายใน ๑๕วัน นับแต่วันที่ทราบคำสั่งหรือวันยกเลิกการรับรองหรือวันเลิกประกอบกิจการแล้วแต่กรณีข้อ๑๕กรมอาจมีคำสั่งให้พักใช้หรือเพิกถอนหนังสือรับรองได้ ในกรณีดังต่อไปนี้(๑)หัวหน้าสำนักงาน หรือผู้เป็นเจ้าของ หรือผู้เป็นหุ้นส่วน หรือกรรมการ แล้วแต่กรณีเป็นบุคคลล้มละลายถูกห้ามประกอบวิชาชีพบัญชีหรือถูกเพิกถอนสมาชิกภาพจากสภาวิชาชีพบัญชี(๒)ไม่ปฏิบัติหรือปฏิบัติผิดเงื่อนไขที่กำหนดในข้อ ๙(๓)กรณีอื่น ๆ ที่กรมพิจารณาแล้วเห็นว่าสำนักงานบัญชีอาจกระทำให้เกิดความเสียหายหรือมีผลกระทบต่อการรับรองคุณภาพสำนักงานบัญชีข้อ๑๖หากสำนักงานบัญชีถูกพักใช้หรือเพิกถอนหนังสือรับรองและถ้าปรากฏว่าสำนักงานบัญชีนั้นมีสำนักงานบัญชีแห่งอื่นหรือสำนักงานสาขาที่มีหัวหน้าสำนักงาน หรือผู้เป็นเจ้าของ หรือผู้เป็นหุ้นส่วน หรือกรรมการเป็นคนเดียวกันหรือกลุ่มเดียวกันผู้ตรวจประเมินจะเข้าไปตรวจประเมินคุณภาพสำนักงานบัญชีแห่งอื่นหรือสำนักงานสาขานั้น ๆ ด้วย และถ้ามีความเสียหายหรือมีผลกระทบต่อการรับรองคุณภาพสำนักงานบัญชีแห่งอื่นหรือสำนักงานสาขานั้นอาจถูกพักใช้หรือเพิกถอนหนังสือรับรองได้ข้อ๑๗การพักใช้หนังือรับรองครั้งหนึ่งมีกำหนดระยะเวลา ๑๘๐ วันข้อ๑๘ ในกรณีที่ถูกพักใช้หรือเพิกถอนหนังสือรับรอง หรือมีการแจ้งขอยกเลิกการรับรองหรือเลิกประกอบกิจการด้านการทำบัญชี ต้องยุติการใช้สิ่งพิมพ์ สื่อโฆษณาที่มีการอ้างอิงถึงการได้รับการรับรองคุณภาพสำนักงานบัญชีโดยทันทีข้อ๑๙สำนักงานบัญชีที่ได้รับหนังสือรับรองรายใดถูกสั่งพักใช้หนังสือรับรองแล้วหากมีเหตุที่กรมอาจสั่งพักหรือเพิกถอนหนังสือรับรองตามข้อ ๑๕ ซ้ำอีกภายในกำหนดระยะเวลา ๓ ปี นับแต่วันถูกสั่งพักใช้หนังสือรับรองครั้งแรกกรมจะเพิกถอนหนังสือรับรองข้อ๒๐ กรณีที่หนังสือรับรองชำรุดหรือสูญหาย หรือมีการเปลี่ยนชื่อสำนักงานบัญชีให้สำนักงานบัญชียื่นคำร้องต่อกรมภายใน ๓๐ วัน นับแต่วันที่หนังสือรับรองชำรุดหรือสูญหาย หรือมีการเปลี่ยนชื่อสำนักงานบัญชี เพื่อขอรับใบแทนหนังสือรับรองข้อ๒๑บรรดาผู้ตรวจประเมินที่กรมให้ความเห็นชอบตามข้อ ๖ (๒) (ข)และสำนักงานบัญชีที่ได้รับหนังสือรับรองอยู่ก่อนวันที่ประกาศฉบับนี้มีผลใช้บังคับให้ถือว่าเป็นผู้ตรวจประเมินที่ได้รับความเห็นชอบ และเป็นสำนักงานบัญชีที่ได้รับหนังสือรับรองตามประกาศฉบับนี้ข้อ๒๒สำนักงานบัญชีใดที่ได้ยื่นขอรับหนังสือรับรองตามแบบคำขอรับหนังสือรับรองคุณภาพสำนักงานบัญชี(แบบ ร.สบ. ๑)หรือได้ยื่นคำขอต่ออายุหนังสือรับรองตามแบบคำขอต่ออายุหนังสือรับรองคุณภาพสำนักงานบัญชี(แบบ ร.สบ. ๒) หรือได้ยื่นคำขอทั่วไป (แบบ ร.สบ. ๓)ไว้ก่อนประกาศฉบับนี้มีผลใช้บังคับ ให้ถือว่าได้ยื่นคำขอดังกล่าว แล้วแต่กรณีตามประกาศฉบับนี้ทั้งนี้ตั้งแต่บัดนี้เป็นต้นไปประกาศ ณ วันที่ ๑๙พฤษภาคม พ.ศ. ๒๕๕๘นางสางผ่องพรรณ เจียรวิริยะพันธ์อธิบดีกรมพัฒนาธุรกิจการค้า[เอกสารแนบท้าย]๑.ข้อกำหนดการรับรองคุณภาพสำนักงานบัญชี(ดูข้อมูลจากภาพกฎหมาย)จุฑามาศ/จัดทำ๒๓ มิถุนายน ๒๕๕๙